जियारत पर गए घर वाले, कलीमी कॉलोनी के सूने घर में हो गई चोरी
कलीमी कॉलोनी में गुरुवार रात सूने मकान में चोरी हो गई। शुक्रवार दोपहर पड़ोसी रिश्तेदार को पता चला। रहवासी महिला 27 फरवरी को अहमदाबाद गई थी। जाने से पहले वह नकदी बैंक में और जेवर बड़े भाई के यहां रख गई थी। चोरी में क्या गया है यह उनके आने के बाद पता चलेगा।
कपड़ा व्यवसायी कलीमी कॉलोनी निवासी मोहम्मदभाई जावरावाला ने बताया पास के मकान में बहन जरीना जावरावाला रहती हैं। जियारत के लिए सहेलियों के साथ 27 फरवरी को अहमदाबाद गई थीं। साफ-सफाई के लिए भाभी फरीदा शुक्रवार दोपहर 12.30 बजे बाई को लेकर गई तो चैनल गेट और मुख्य दरवाजे का नकूचा टूटा था। चोरों ने ड्राइंगरूम, स्टोररूम, बेडरूम सहित पांच कमरों का सामान बिखेर दिया। मोहम्मद भाई ने पुलिस और जरीना को सूचना दी।
बेटा कर्बला गया है-मोहम्मदभाई ने बताया जरीना के बेटे मुस्तफा की कुवैत में मोबाइल की दुकान है। वह रतलाम आया था। शनिवार को मुस्तफा भी प|ी जेना और दो बच्चों के साथ दस दिन की यात्रा पर कर्बला गया है।
पेचकस छोड़ गए चोर
मोहम्मदभाई ने बताया चोरों ने चैनल गेट तथा मुख्य दरवाजे के दो नकूचे और तीन ताले तोड़े हैं। चोरों को चाबी अंदर ही मिल गई थी जिससे अालमारी खोली। ड्राइंगरूम में चोरों का पेचकस मिला। एफएसएल अधिकारी अतुल मित्तल, दीनदयाल नगर थाना प्रभारी अजयसिंह राणा, एसआई धीरेश धारवाल मौके पर पहुंचे। राणा ने बताया घटना में चोरों को कुछ नहीं मिला। रिपोर्ट दर्ज की है। चोरों को पकड़ने का प्रयास करेंगे।
hin_Deva hin_Deva hin_Deva hin_Deva hin_Deva hin_Deva